
Nr. 4716 din 09.09.2015
	
									        APROBAT,

						                                      NICOLAE ROBU 




REFERAT

privind modificarea şi aprobarea Statului de funcţii 
pentru Direcția Poliţiei Locale Timişoara 


Având în vedere prevederile art. 63 şi art. 68 din Legea nr. 188/1999 privind Statutul funcţionarilor publici, republicată, cu modificările şi completările ulterioare, în carieră, funcţionarul public poate promova în funcţia publică, în condiţiile legii, iar promovarea în clasă nu este condiţionată de existenţa unui post vacant. În urma dobândirii unei diplome de studii de nivel superior, funcţionarii publici de execuţie au dreptul să participe la examenul organizat pentru ocuparea unei funcţii publice într-o clasă superioară celei în care sunt încadraţi, dacă studiile absolvite sunt în specialitatea în care îşi desfăşoară activitatea sau dacă autoritatea ori instituţia publică apreciază că studiile absolvite sunt utile pentru desfăşurarea activităţii.
În temeiul art. 14 alin. (1) din Ordinul nr. 1.932/2009 pentru aprobarea Regulamentului privind organizarea şi desfăşurarea examenului de promovare în clasă a funcţionarilor publici,     
” Promovarea funcţionarilor publici care au fost admişi la examenul de promovare în clasă se face prin transformarea postului pe care sunt încadraţi într-o funcţie publică de execuţie de grad profesional asistent din clasa corespunzătoare studiilor absolvite, cu stabilirea salariului în condiţiile prevăzute de Legea-cadru privind salarizarea unitară a personalului plătit din fonduri publice nr. 284/2010, cu modificările ulterioare.”
Având în vedere rezultatele examenului de promovare în clasă organizat în data de 17.08.2015 – proba scrisă şi 19.08.2015 – interviul, pentru funcționarii publici din cadrul Direcției Poliției Locale Timișoara, încadraţi pe funcţii publice cu nivel de studii inferior, care au absolvit o formă de învăţământ superior de lungă durată, studii universitare de licenţă în specialitatea în care îşi desfăşoară activitatea sau dacă autoritatea ori instituţia publică apreciază că studiile absolvite sunt utile pentru desfăşurarea activităţii.     
Conform Anexei nr. 1 – reglementări specifice functionarilor publici, Cap. I, lit. B, art. 5 alin. (1) şi (2) din Legea – cadru nr. 284/2010 privind salarizarea unitară a personalului plătit din fonduri publice, 
”(1) Funcţionarii publici care absolvă studii universitare de licenţă în domeniul de activitate al autorităţii sau instituţiei publice, încadraţi pe funcţii publice cu nivel de studii inferior, se numesc, în condiţiile legii, într-o funcţie publică de execuţie cu gradul profesional de asistent din clasa corespunzătoare studiilor absolvite.
(2) În situaţia în care salariul de bază stabilit în condiţiile alin. (1) este mai mic decât cel avut anterior promovării, funcţionarul public îşi menţine salariul de bază avut anterior promovării în clasă.”
Conform art. 64 alin. (2) din Legea nr. 188/1999 privind Statutul funcţionarilor publici, republicată, cu modificările şi completările ulterioare, 
” Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către autorităţile şi instituţiile publice, prin transformarea postului ocupat de funcţionarul public ca urmare a promovării concursului sau examenului. Fişa postului funcţionarului public care a promovat în funcţia publică se completează cu noi atribuţii şi responsabilităţi sau, după caz, prin creşterea gradului de complexitate a atribuţiilor exercitate.”
În baza art.125 alin. (1) din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, 
”(1) Funcţionarii publici pot promova într-un grad profesional superior pe bază de examen sau concurs, în limita funcţiilor publice rezervate promovării din planul de ocupare a funcţiilor publice şi în limita fondurilor bugetare.”
	Prin adresa nr. 3728/17.07.2015 a fost înştiinţată Agenţia Naţională a Funcţionarilor Publici că instituţia noastră organizează examen pentru promovarea în gradul profesional imediat superior celui deţinut de funcţionarii publici, care îndeplinesc condiţiile prevăzute de lege.
	Având în vedere rezultatele examenului de promovare în gradul profesional imediat superior celui deținut organizat în data de 25.08.2015 - proba scrisă și în data de 27.08.2015 - interviul, pentru funcționarii publici din cadrul instituției.
	Conform art.5 alin (1) și alin. (3) din Ordonanţa de Urgenţă nr. 83/12 decembrie 2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, aprobată prin Legea nr.71/2015, 
”(1) În anul 2015, pentru personalul nou-încadrat pe funcţii, pentru personalul numit/încadrat în aceeaşi instituţie/autoritate publică pe funcţii de acelaşi fel, precum şi pentru personalul promovat în funcţii sau în grade/trepte, salarizarea se face la nivelul de salarizare în plată pentru funcţiile similare din instituţia/autoritatea publică în care acesta este încadrat sau din instituţiile subordonate acestora, în cazul în care nu există o funcţie similară în plată.
   	 (3) În cazul funcţionarilor publici nou-încadraţi sau promovaţi, nivelul de salarizare în plată pentru funcţiile similare este cel corespunzător treptei 3 de salarizare utilizate în anul 2010.”
Luând în considerare cele de mai sus, 

PROPUNEM:

Modificări în structura de funcții publice respectiv transformarea unor posturi, după cum urmează:
1. Transformarea următoarelor posturi – funcții publice, ca urmare a rezultatelor examenului de promovare în clasă:
- 1 post de POLITIST LOCAL, clasa a III-a, gradul profesional asistent în 1 post de POLITIST LOCAL, clasa I, gradul profesional asistent.
- 7 posturi de POLITIST LOCAL, clasa a III-a, gradul profesional principal în 7 posturi de POLITIST LOCAL, clasa I, gradul profesional asistent.
- 8 posturi de POLITIST LOCAL, clasa a III-a, gradul profesional superior în 8 posturi de POLITIST LOCAL, clasa I, gradul profesional asistent.
		2. Transformarea următoarelor posturi – functii publice, ca urmare a rezultatelor examenului de promovare în grad profesional:
· 1 post de POLIȚIST LOCAL, clasa III, grad profesional asistent în 1 post de POLIȚIST LOCAL, clasa III, grad profesional principal.
· 5 posturi de POLIȚIST LOCAL, clasa III, grad profesional principal în 5 posturi de POLIȚIST LOCAL, clasa III,  grad profesional superior.
· 1 post de REFERENT, clasa III, grad profesional principal în 1 post de REFERENT, clasa III, grad profesional superior.
· 4 posturi de POLIȚIST LOCAL, clasa I, grad profesional asistent în 4 posturi de POLIȚIST LOCAL, clasa I, grad profesional principal. 
· 2 posturi de POLIȚIST LOCAL, clasa I, grad profesional principal în 2 posturi de POLIȚIST LOCAL, clasa I, grad profesional superior.
· 1 post de CONSILIER, clasa I, grad profesional principal în 1 post de CONSILIER, clasa I, grad profesional superior.
· 1 post de CONSILIER JURIDIC, clasa I, grad profesional principal în 1 post de CONSILIER JURIDIC, clasa I, grad profesional superior.

3. Transformarea postului vacant de polițist local, clasa III, grad profesional superior, în cadrul Biroului Ordine Publică, în polițist local, clasa I, grad profesional debutant, în cadrul Biroului Ordine Publică, întrucât la concursul organizat în luna iulie 2015, pentru ocuparea acestui post (polițist local, clasa III, grad profesional superior, la Biroul Ordine Publică) nu s-au înscris candidați. 
            4. Transformarea postului vacant de polițist local, clasa I, grad profesional asistent, în cadrul Serviciului Circulație Rutieră, în polițist local, clasa I, grad profesional debutant, în cadrul Serviciului Circulație Rutieră, întrucât la concursul organizat în luna iulie 2015, pentru ocuparea acestui post (polițist local, clasa I, grad profesional asistent, la Serviciul Circulație Rutieră) nu s-au înscris candidați. 
5. Transformarea postului vacant de polițist local, clasa III, grad profesional superior, în cadrul Serviciului Circulație Rutieră, în polițist local, clasa III, grad profesional asistent, în cadrul Serviciului Circulație Rutieră. 

Menționăm că modificările propuse nu impun creșterea numărului de posturi în organigrama instituției.
Precizăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Menționăm că numărul de posturi al Direcției Poliției Locale Timișoara – 344 - se încadrează în numărul maxim de posturi de 1163 stabilit pentru ordonatorul principal de credite – Primăria municipiului Timișoara, conform legislației în vigoare. 
Având în vedere aspectele prezentate, propunem aprobarea Statului de funcții, conform anexei nr. 1, parte integrantă la prezentul referat.
       
                      Director Executiv Adjunct,                                          PENTRU SECRETAR
                        Jr. Ec. DOREL COJAN                                               SIMONA DRĂGOI
             
                       

                      Șef Serviciu Resurse Umane,
                                Jr. IOAN HADA 

                                      Consilier,
                        VIOLANDA NICOLAE

